पाएं अपने शहर की ताज़ा ख़बरें और फ्री ई-पेपरडाउनलोड करें
पूर्वी दिल्ली से भाजपा सांसद गौतम गंभीर और पूर्व क्रिकेटर गौतम गंभीर दिल्ली और देश भर में कोरोना संक्रमण के कारण मची अफरा तफरी में ऑक्सीजन के साथ-साथ जीवनरक्षक दवाओं की कमी को देखते हुए कुछ राज्यों में लोगों की मदद करने की तैयारी की है। गौतम गंभीर ने बताया कि जरूरतमंदों के बीच बांटने के लिए 200 ऑक्सीजन कंसंट्रेटर मंगवाया है।
उन्होंने कहा कि पहले हमने जिस तरह से मुफ्त ऑक्सीजन दी, उसी तरह दिल्ली, ओडि़शा और पश्चिम बंगाल में हम मुफ्त कंसंट्रेटर बांटेंगे। इस कंस्ट्रेटर को कल से हम बांटना शुरू कर रहे हैं। जिनको कंसंट्रेटर की बहुत जरूरत है, हम चाहते हैं कि ये उनको मिल सके इसे बांटने के दौरान हम तो गाइडलाइन का पालन करेंगे ही, आप भी गवर्नमेंट की गाइडलाइन फॉलो करें।
कंसंट्रेटर लेने के लिए आर्थिक पिछड़ा वर्ग के जो लोग हैं उन्हें अपना कार्ड लेकर आना होगा। उन्होंने कहा कि हम नहीं चाहते कि इन चीजों की कालाबाजारी हो या कोई इसे अपने घर में ही रखता रहे। सबसे बड़ी बात है कि कंसट्रेटर जरूरतमंद को मिले। हम ऐसा जरा भी नहीं चाहते कि जिन्हें जरूरत नहीं है वे इसे लें और फिर हमें किसी के घर पुलिस भेजनी पड़े।
कोरोना को लेकर की गई व्यवस्था पर दिल्ली सरकार को घेरा
गंभीर ने दिल्ली की व्यवस्था को देखते हुए केजरीवाल पर हमला बोला। उन्होंने कहा कि आपने मोहल्ला क्लीनिक की इतनी तारीफ कर दी कि जनता को ऐसा लगने लगा कि वही क्लीनिक है। लेकिन अब इस बिगड़े हुए हालात में अब कहां हैं। कौन सा ऐसा मुख्यमंत्री है जो जनता के पैसे से महाराष्ट्र से लेकर दिल्ली तक विज्ञापन चला रहा है।
उन्होंने दुख जताते हुए कहा कि अस्पतालों में तैनात इनके नोडल ऑफिसर न जनता का फोन नहीं उठाते हैं। गौतम गंभीर ने कहा कि हमको शर्म आने लगती है कि हम ज्यादा मदद नहीं कर पाते, ऐसे बुरे वक्त में मुख्यमंत्री बाहर आकर जवाब दें कि दिल्ली की ढाई करोड़ जनता के लिए ये चीजें पर्याप्त हैं?
गौतम गंभीर ने कहा कि मुख्यमंत्री और एमपी को कोई दिक्कत नहीं है उन्होंने व्यंग्य करते हुए कहा कि मुख्यमंत्री को अपने परिवार के किसी सदस्य के लिए बेड चाहिए तो किसी भी हॉस्पिटल में मिल जाएगा, लेकिन जनता का क्या, वह तो बिना इलाज के मरेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn